|  |
| --- |
| Budapest Főváros XX. kerület,Pesterzsébet Önkormányzatának**POLGÁRMESTERE**1201 Budapest, Kossuth Lajos tér 1.Tel.: 283-0549, Fax: 283-0061www.pesterzsebet.hu |
|  |  |

Tárgy: Javaslat a fás szárú növények védelméről, kivágásáról és pótlásáról szóló önkormányzati rendelet módosítására

**Tisztelt Képviselő-testület!**

A Képviselő-testület 2018. októberi ülésén megalkotta a fás szárú növények védelméről, kivágásáról és pótlásáról szóló 26/2018. (X.26.) önkormányzati rendeletét, mely 2018. november 1-jén lépett hatályba.

A rendelet hatálybalépése óta eltelt időszakban a jogalkalmazás során tapasztaltak alapján szükségesnek láttuk a rendelet felülvizsgálatát, pontosítását, melyre a vonatkozó javaslatot többször előterjesztettük a T. Képviselő-testület ülésére.

Mivel a T. Képviselő-testület a döntést elhalasztotta, jelen előterjesztéssel csak arra teszünk javaslatot, hogy a rendelet egészüljön ki a magánterületen álló, élet- vagy balesetveszélyt jelentő, vagy vagyonbiztonságot veszélyeztető fák kivágására vonatkozó kötelezés kiadására vonatkozó felhatalmazással, rendelkezéssel. A rendelet egyéb, korábban javasolt szakaszainak módosítására vonatkozó javaslatot a későbbiekben fogjuk ismételten előterjeszteni.

Kérem a T. Képviselő-testületet, döntsön a rendelet megalkotásáról, mely döntés minősített szótöbbséget igényel.

Az előterjesztést készítette: Kernné dr. Kulcsár Dóra városgazdálkodási osztályvezető

Előterjesztést tárgyalja: Környezetvédelmi és Városfejlesztési Bizottság

 Jogi, Igazgatási és Közbiztonsági Bizottság

Budapest, 2020. május 14.

 **Szabados Ákos**

 polgármester

**MEGJEGYZÉS:**

**A Kormány** a 40/2020. (III.11.) Korm. rendelettel az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére **veszélyhelyzetet hirdetett ki.**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében, **veszélyhelyzetben a települési önkormányzat** **képviselő-testületének**, a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja**. **Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.**

Fentiek alapján a képviselő-testületi, valamint a bizottsági előterjesztések tárgyában a polgármester az alpolgármesterekkel, a frakcióvezetőkkel, valamint az illetékes bizottságok elnökeivel történt egyeztetés után hozza meg a döntést.

**Budapest Főváros XX. kerület Pesterzsébet Önkormányzata Képviselő-testületének**

**…/2020. (…..) önkormányzati rendelete**

**a fás szárú növények védelméről, kivágásáról és pótlásáról szóló**

**26/2018. (X.26.) önkormányzati rendelet módosításáról**

Budapest Főváros XX. Kerület Pesterzsébet Önkormányzatának Képviselő-testülete a környezet védelmének általános szabályairól szóló 1995. évi LIII. törvény és 48. § (2) bekezdésében kapott felhatalmazás alapján, a környezet védelmének általános szabályairól szóló 1995. évi LIII. törvény 46. § (1) bekezdés c) pontjában meghatározott feladatkörében eljárva a következőket rendeli el.

**1. §** A fás szárú növények védelméről, kivágásáról és pótlásáról szóló 26/2018. (X.26.) önkormányzati rendelet (a továbbiakban: Rendelet) a következő új 7/A. §-sal egészül ki:

„7/A. § (1) Az élet- vagy balesetveszélyt jelentő, vagy vagyonbiztonságot veszélyeztető fa kivágását az ingatlan tulajdonosa vagy használója köteles elvégezni, azonban ezt haladéktalanul, de legkésőbb a fás szárú növény kivágását követő 5 munkanapon belül az erre rendszeresített nyomtatványon köteles bejelenteni. A bejelentésben a fakivágás indokoltságát kertészeti szakvéleménnyel, fényképfelvétellel vagy más hitelt érdemlő módon igazolni kell. Az indokolatlan, vagy utólag be nem jelentett kivágás engedély nélküli fakivágásnak minősül.

 (2) Amennyiben a nem közterület megnevezésű ingatlanon álló fa élet- vagy balesetveszélyes, vagy a vagyonbiztonságot veszélyezteti, és az ingatlan tulajdonosa vagy használója az (1) bekezdésben foglalt kötelezettségének saját elhatározásából nem tesz eleget, és e veszély másként nem hárítható el, a jegyző az ingatlan tulajdonosát, vagy a fával rendelkezni jogosultat a fa kivágására, vagy a szükséges mértékű visszametszésére kötelezi.

(3) Amennyiben a kiszáradt fás szárú növényt az ingatlan tulajdonosa nem vágja ki, erre a jegyző – a pótlási kötelezettség megállapítása mellett – kötelezi.”

**2. §** (1) E rendelet a kihirdetését követő napon lép hatályba, rendelkezéseit a folyamatban lévő ügyekben is alkalmazni kell.

 Szabados Ákos dr. Demjanovich Orsolya

 polgármester jegyző

**INDOKOLÁS**

**Általános indoklás**

A Képviselő-testület 2018. októberi ülésén megalkotta a fás szárú növények védelméről, kivágásáról és pótlásáról szóló önkormányzati rendeletét, mely 2018. november 1-jén lépett hatályba. A módosítás – a magasabb rendű jogszabályban nem szabályozott – magánterületen álló, élet- vagy balesetveszélyt jelentő, vagy vagyonbiztonságot veszélyeztető fákkal kapcsolatos eljárást építi be a rendelet szövegébe.

**Részletes indoklás**

1. **§-hoz**

A rendelet a magánterületen álló, élet- vagy balesetveszélyt jelentő, vagy vagyonbiztonságot veszélyeztető fák kivágására vonatkozó kötelezés kiadására vonatkozó felhatalmazó rendelkezéssel.

1. **§-hoz**

A rendelet hatályba lépéséről rendelkezik.

|  |  |
| --- | --- |
| **Budapest Főváros XX. kerület Pesterzsébet Önkormányzata Képviselő-testületének****…/2020. (…..) önkormányzati rendelete** **a fás szárú növények védelméről, kivágásáról és pótlásáról szóló****26/2018. (X.26.) önkormányzati rendelet módosításáról**Budapest Főváros XX. Kerület Pesterzsébet Önkormányzatának Képviselő-testülete a környezet védelmének általános szabályairól szóló 1995. évi LIII. törvény és 48. § (2) bekezdésében kapott felhatalmazás alapján, a környezet védelmének általános szabályairól szóló 1995. évi LIII. törvény 46. § (1) bekezdés c) pontjában meghatározott feladatkörében eljárva a fás szárú növények védelméről, kivágásáról és pótlásáról szóló 26/2018. (X.26.) önkormányzati rendelet módosítására következőket rendeli el.**1. §** A fás szárú növények védelméről, kivágásáról és pótlásáról szóló 26/2018. (X.26.) önkormányzati rendelet (a továbbiakban: Rendelet) új 7/A. §-sal egészül ki az alábbiak szerint: „7/A. § (1) Az élet- vagy balesetveszélyt jelentő, vagy vagyonbiztonságot veszélyeztető fa kivágását az ingatlan tulajdonosa vagy használója köteles elvégezni, azonban ezt haladéktalanul, de legkésőbb a fás szárú növény kivágását követő 5 munkanapon belül az erre rendszeresített nyomtatványon köteles bejelenteni. A bejelentésben a fakivágás indokoltságát kertészeti szakvéleménnyel, fényképfelvétellel vagy más hitelt érdemlő módon igazolni kell. Az indokolatlan, vagy utólag be nem jelentett kivágás engedély nélküli fakivágásnak minősül. (2) Amennyiben a nem közterület megnevezésű ingatlanon álló fa élet- vagy balesetveszélyes, vagy a vagyonbiztonságot veszélyezteti, és az ingatlan tulajdonosa vagy használója az (1) bekezdésben foglalt kötelezettségének saját elhatározásából nem tesz eleget, és e veszély másként nem hárítható el, a jegyző az ingatlan tulajdonosát, vagy a fával rendelkezni jogosultat a fa kivágására, vagy a szükséges mértékű visszametszésére kötelezi. (3) Amennyiben a kiszáradt fás szárú növényt az ingatlan tulajdonosa nem vágja ki, erre a jegyző – a pótlási kötelezettség megállapítása mellett – kötelezi.”**2. §** (1) E rendelet kihirdetését követő napon lép hatályba, rendelkezéseit a folyamatban lévő ügyekben is alkalmazni kell. | **Budapest Főváros XX. kerület Pesterzsébet Önkormányzata Képviselő-testületének****26/2018. (X.26.) önkormányzati rendelete****a fás szárú növények védelméről, kivágásáról és pótlásáról**Budapest Főváros XX. Kerület Pesterzsébet Önkormányzatának Képviselő-testülete a környezet védelmének általános szabályairól szóló 1995. évi LIII. törvény és 48. § (2) bekezdésében kapott felhatalmazás alapján, a környezet védelmének általános szabályairól szóló 1995. évi LIII. törvény 46. § (1) bekezdés c) pontjában meghatározott feladatkörében eljárva a következőket rendeli el.…**A nem közterület megnevezésű ingatlanon lévő fa kivágása és pótlása****7. §** (1) A nem közterület megnevezésű ingatlanon lévő fa kivágására irányuló engedélykérelmet a jegyzőhöz kell benyújtani.(2) Az engedély iránti kérelemnek tartalmaznia kell: a) a kérelmező nevét és lakcímét (székhelyét), b) az érintett ingatlan címét, helyrajzi számát, c) a kivágandó fával rendelkezni jogosult(ak)nak (ingatlantulajdonos) a kivágáshoz való hozzájáruló nyilatkozatát, amennyiben nem a kérelmező az ingatlan tulajdonosa, d) a kivágás indokát, e) jelentősebb kertrendezés esetén kertészeti szakvélemény, f) a kivágással érintett ingatlanról készült helyszínrajzot, melyen be kell jelölni a kivágandó és a kivágás után megmaradó fa (fák) helyét,g) a kivágandó fa darabszámát, faját, annak 1 m magasságban mért törzsátmérőjét,h) kérelmező nyilatkozatát a pótlás módjáról, darabszám, fajta és helyszín megjelölésével.(3) A fakivágási engedély a véglegessé válástól számított egy évig érvényes. Amennyiben az engedélyezett kivágást az engedélyes az érvényesség idején belül nem végzi el, új kérelem alapján új eljárást kell lefolytatni. (4) A kivágás megtörténtét 5 munkanapon belül írásban be kell jelenteni az engedélyező hatósághoz. (5) A kivágott fa pótlása nem történhet. inváziós fajú fás szárú növénnyel. (6) Engedély nélküli kivágás esetén a pótlásra a fát kivágó személyt kell kötelezni. Amennyiben ez a személy nem ismert, a pótlásra az ingatlan használóját vagy kezelőjét, ennek hiányában a tulajdonost kell kötelezni. (7) A fa kivágására és pótlására vonatkozó szabályokat kell alkalmazni a fa lombozatának 50%-nál jelentősebb mértékű csonkítása esetén.  |

**HATÁSVIZSGÁLATI LAP**

# A közterületek használatáról és használatának rendjéről szóló 27/2017. (X. 27.) önkormányzati rendeletfás szárú növények védelméről, kivágásáról és pótlásáról szóló 26/2018. (X.26.) önkormányzati rendelet módosításához

A jogalkotásról szóló 2010. évi CXX. törvény 17.§ (1) bekezdése értelmében a jogszabályok előkészítése során előzetes hatásvizsgálatot kell lefolytatni. A (2) bekezdés alapján az előzetes hatásvizsgálat keretében az alábbi tényezők vizsgálata szükséges:

**Társadalmi hatások:**

A rendeletmódosítás a nem közterületnek minősülő ingatlanon lévő, élet- vagy balesetveszélyt jelentő, vagy vagyonbiztonságot veszélyeztető fák kivágására vonatkozó szabályokat érinti.

**Gazdasági hatások:**

nincs

**Környezeti és egészségi következmények:**

A rendelet módosítása az élet- és vagyonbiztonság növelését célozza.

**Adminisztratív terheket befolyásoló hatások:**

A rendelet módosítás nem befolyásolja az adminisztratív terheket.

**A jogszabály megalkotásának szükségessége, a jogalkotás elmaradásának várható következményei**

A módosítást a jogalkalmazás során felmerült hiányosságok pótlása, javítása, illetve a jogbiztonság érdekében a részletszabályok pontosítására vonatkozó igény indokolja.

**A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.